CELEX: 32007R0605
Language: lv
Date: 2007-06-01 00:00:00
Title: Komisijas Regula (EK) Nr. 605/2007 ( 2007. gada 1. jūnijs ), ar ko nosaka pagaidu pasākumus saistībā ar dažām importa un eksporta licencēm attiecībā uz lauksaimniecības produktu tirdzniecību starp Kopienu tās 2006. gada 31. decembra sastāvā un Bulgāriju un Rumāniju

2.6.2007   
            
            
               LV
            
            
               Eiropas Savienības Oficiālais Vēstnesis
            
            
               L 141/3
            
         
      KOMISIJAS REGULA (EK) Nr. 605/2007
   (2007. gada 1. jūnijs),
   ar ko nosaka pagaidu pasākumus saistībā ar dažām importa un eksporta licencēm attiecībā uz lauksaimniecības produktu tirdzniecību starp Kopienu tās 2006. gada 31. decembra sastāvā un Bulgāriju un Rumāniju
   EIROPAS KOPIENU KOMISIJA,
   ņemot vērā Bulgārijas un Rumānijas Pievienošanās līgumu,
   ņemot vērā Bulgārijas un Rumānijas Pievienošanās aktu, un jo īpaši tā 41. pantu,
   tā kā:
   
               (1)
            
            
               Līdz 2006. gada 31. decembrim lauksaimniecības produktu tirdzniecība starp Kopienu un Bulgāriju un Rumāniju notika, uzrādot importa vai eksporta licenci. Sākot ar 2007. gada 1. janvāri, šīs licences šādai tirdzniecībai vairs nav derīgas.
            
         
               (2)
            
            
               Dažas licences, kuru derīguma termiņš pārsniedz 2007. gada 1. janvāri, pilnībā vai daļēji netika izmantotas. Šajās licencēs noteiktās saistības ir jāievēro, lai nezaudētu iemaksāto drošības naudu. Ņemot vērā to, ka pēc Bulgārijas un Rumānijas pievienošanās šādas saistības vairs nevar ievērot, sākot ar šo divu valstu pievienošanās dienu nepieciešams noteikt pārejas pasākumu, ar ko paredz iemaksātās drošības naudas atbrīvošanu.
            
         
               (3)
            
            
               Šajā regulā paredzētie pasākumi ir saskaņā ar visu attiecīgo pārvaldības komiteju atzinumu,
            
         IR PIEŅĒMUSI ŠO REGULU.
   1. pants
   Pēc ieinteresēto pušu lūguma iemaksāto drošības naudu attiecībā uz importa un eksporta licenču un iepriekš noteiktas kompensācijas apliecību izdošanu atbrīvo ar šādiem nosacījumiem:
   
               a)
            
            
               licencēs vai sertifikātos atzīmētā galamērķa vai izcelsmes valsts ir Bulgārija vai Rumānija;
            
         
               b)
            
            
               licenču vai sertifikātu derīguma termiņš nav beidzies pirms 2007. gada 1. janvāra;
            
         
               c)
            
            
               licences vai sertifikāti tika izmantoti tikai daļēji vai vispār netika izmantoti līdz 2007. gada 1. janvārim.
            
         2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2007. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 1. jūnijā
      
         
            Komisijas vārdā —
         
            Komisijas locekle
         
         Mariann FISCHER BOEL